Truls Glesne

Truls Glesne (født 8. april 1916, død 28. august 1971) var en norsk embetsmann, utdannet sosialøkonom ved Universitetet i Oslo i 1940. Glesne ble i 1948 ansatt i Handelsdepartementet som konsulent, og ble med over til Finansdepartementet etter tilbakeflyttingen av planleggingsapparatet – som byråsjef i Økonomiavdelingen fra 1952. 

Han ble ekspedisjonssjef samme sted i 1958. Fra 1960 til 1971 var Glesne ekspedisjonssjef i Finansavdelingen i Finansdepartementet, og arbeidet da med statsbudsjettet. Fra 1967 til 1969 fungerte han som finansråd.

Norske samfunnsøkonomer
Norske embets- og tjenestemenn